Document ID: /roh_data/filtered/fineweb-2-filterrobots_roh.jsonl.gz/19497

Il nov campiun mundial daventa l'American Justin Gatlin, il sportist engrevgià cun veglias istorgias da doping. Gatlin gudogna en 9,92 secundas, dus tschientavels avant ses cumpatriot Christian Coleman e trais tschientavels avant Bolt.
Alex Wilson betg avunda spert
Per il sprinter svizzer Alex Wilson èn ils mezfinals sur 100 meters stads la davosa staziun. Il temp da 10,30 secundas en sia seria, gudagnada dal Giamaican Yohan Blake, munta la davosa plazza. En la cursa d'eliminaziun dal venderdi era il pli spert svizzer anc currì en 10,24 secundas.
Ina segunda schanza ha Alex Wilson sur ils 200 meters, questa distanza ha el pli gugent. Las cursas d'eliminaziun èn il glindesdi saira.
RR novitads 23:00